تورکیه‌ده اینسان‌لارین ان خوشبخت گون‌لرینی قانا بولایان، قوجا و اوشاق‌لاری هدف آلماق‌دان چکینمه‌ین داعش-ه قارشی عملیات‌لار قرارلی شکیکده داوام ائدیر.
پولیس، ژاندارم و سرحد قوشون‌لاری‌نین آوریل آییندا کئچیردیگی عملیات‌لاردا چوخ سایدا داعش عضوو گوز آلتینا آلیندی، تشکیلاتا عایید سندلر، سلاح – مهمات اله کئچیریلدی.
کئچن آی سحر واختی پارالئل حیاتا کئچیریلن عملیات‌لارلا آرا‌لاریندا چوخ سایدا خاریجی اولکه واطنداشی‌نین دا اولدوغو 402 نفر گوز آلتینا آلیندی. عملیات‌لاردا نظارته آلینا‌راق عدلیه‌یه سوق ائدیلن 88 تشکیلات عضوو ایسه توتوکلاندی.
سرحد امنیتینی تامین ائتمک، ترور تشکیلاتی داعش-ین تهدید و هوجوم‌لاری‌نین قارشی‌سینی آلماق، یوردلاریندان‌-یووالاریندان‌ دیدرگین دوشن‌لرین وطن‌لرینه دؤنمه‌سینه کؤمک ائتمک و سیویل لری قوروماق، یاشانان ترور حادثه‌لری‌نین قارشی‌سینی آلماق مقصدیله سوریه-نین قوزیی ینده حیاتا کئچیریلن عملیاتدا تورکیه سلاح‌لی قوه‌لری طرفین‌دن دستک‌لنن آزاد سوریا اوردوسونون یوغون و قرارلی موباریزه‌سی سایه‌سینده اعزاز -جرابلس آراسین‌داکی 243 یاشاییش منطقه‌سی و 2015 کیلومتر مربع لیک ساحه نظارت آلتینا آلیندی.
